Aage Strøm, der har besat en række ledende stillinger først i Sportsmann-Gruppen og senest i Sportsmaster-kæden, er født og opvokset i Hjørring, hvor han har spillet en del kampe på Hjørring IFs bedste hold. Han er således vant til at bevæge sig i sporten og ikke mindst i og omkring fodbolden. Vendsyssel FF skriver i en pressemeddelelse. - Med sin omfattende erfaring og sit store netværk bliver Aage Strøm en central figur i ledelsens strategi om at sikre et stabilt økonomisk fundament for opnåelse af de sportslige mål, som i første omgang drejer sig om at bevare positionen i NordicBet Ligaen. - I Vendsyssel FF bliver en af Aage Strøms væsentligste opgaver således i samarbejde med Kim Brücker at skabe samarbejde med virksomheder i hele Vendsyssel i form af bl.a. sponsorater, deltagelse i netværk, arrangementer og lignende. Vendsyssel FF indtager en ottendeplads i Nordicbet Ligaen med 22 point efter 18 kampe.

Opsummering:
Fodboldklubben Vendsyssel FF har ansat Aage Strøm som ny salgschef.